फिल्म का प्रमोशन न करने का अर्थ यह होता है कि हमें घमंड आ गया है. मैं चरित्र अभिनेता हूं फिर भी मैं ने फिल्म ‘हैप्पी न्यू ईयर’ के लिए 140 दिन शूटिंग की थी. इतनी मेहनत करने के बाद यदि हम फिल्म को प्रमोट नहीं करते हैं तो इस से हमारे अंदर का ईगो ही सामने आता है. फिल्म को प्रमोट करने से दर्शकों के बीच अवेयरनैस पैदा होती है. शाहरुख खान की फिल्म है तो सफल होना तय है. इस वजह से हमें ऐसा काम नहीं करना चाहिए जो हमें घमंडी साबित करे. हम प्रमोट करते हुए बताते हैं कि हमारी फिल्म में क्या है. यदि हमारी फिल्म के कंटेंट को दर्शक नहीं देखना चाहता, तो वह थिएटर के अंदर नहीं आएगा. महंगा टिकट खरीद कर उसे अफसोस तो नहीं होगा.